న్యూఢిల్లీ: రాష్ట్రపతి అభ్యర్థి పేరును ప్రకటంచేందుకు కేంద్రానికి సీపీఎం గడువు విధించింది. ఈనెల 20వ తేదీలోగా అభ్యర్థి పేరును ప్రకటించాలని, అలా చేయడంలో విఫలమైతే ప్రతిపక్షాలు ఆ మరుసటి రోజే తమ అభ్యర్థి పేరును ప్రకటిస్తాయని సీపీఎం ప్రధాన కార్యదర్శి సీతారాం ఏచూరి అన్నారు. శనివారంనాడిక్కడ మీడియాతో ఆయ మాట్లాడుతూ 'తదుపరి చర్చల ప్రశ్నే లేదు. మేము ఇప్పుడు చెప్పదలచుకున్నది ఒక్కటే. ఈనెల 20లోగా వారు (ప్రభుత్వం) తమ అభ్యర్థి పేరును ప్రకటించకుంటే 21న ప్రతిపక్షాల సమావేశానికి పిలుపునిచ్చి సొంత అభ్యర్థిని మేమే ప్రకటిస్తాం. మా ముందున్న మార్గం అదొక్కటే'  అని ఏచూరి స్పష్టం చేశారు. దేశానికి రాష్ట్రపతి అవసరం ఉందని చెప్పడం కోసమే అయితే ఏకాభిప్రాయం కోసం బీజేపీ పిలుపు ఇవ్వాల్సిన అవసరమే లేదన్నారు. ప్రస్తుత పరిస్థితుల్లో సెక్యులర్ భావాలు కలిగి ఉండి రాజ్యాంగ విలువలు పరిరక్షించ గలిగిన వ్యక్తే దేశానికి రాష్ట్రపతి కావాల్సిన అవసరం ఉందని చెప్పారు.
newdhilly: rashtrapati abhyarthi paerunu prakatamchaenduku kendraaniki cpm gaduvu vidhinchindi. eenela 20va teedeelogaa abhyarthi paerunu prakatinchaalani, alaa cheyadamlo viphalamaithe pratipakshaalu aa marusati roje tama abhyarthi paerunu prakatistaayani cpm pradhaana kaaryadarsi siitaram echuri annaru. sanivaaramnaadikkada meediatho aaya maatlaadutuu 'tadupari charchala prasne ledu. memu ippudu cheppadalachukunnadi okkate. eenela 20loga vaaru (prabhutvam) tama abhyarthi paerunu prakatinchakunte 21na pratipakshaala samavesaniki pilupunicchi sonta abhyardhini meme prakatistam. maa mundunna maargam adokkate'  ani echuri spashtam chesaru. deshaniki rashtrapati avasaram undani cheppadam kosame ayithe ekabhiprayam kosam bgfa pilupu ivvaalsina avasarame ledannaru. prastuta paristhitullo secular bhaavaalu kaligi undi raajyaamga viluvalu parirakshincha galigina vyakte deshaniki rashtrapati kaavaalsina avasaram undani cheppaaru.